Akaroa

Akaroa () – gyvenvietė Naujojoje Zelandijoje, Pietų saloje, Kenterberio regione, Bankso pusiasalio pietryčiuose, prie Akaroa užutėkio Prancūzų įlankos. Ši įlanka susidarusi buvusio ugnikalnio kalderos vietoje. Plentas į Kraistčerčą. Žvejybos uostas. Turizmas. Apylinkėse plėtojama pieninė gyvulininkystė ir vaisių auginimas.

 Istorija 
1838 m. prancūzų banginių medžioklės laivo kapitonas Žanas Langlua (Jean Langlois) įsigijo iš maorių 30 tūkst. akrų žemės Bankso pusiasalyje. Grįžęs į Prancūziją, 1839 m. jis suorganizavo Nanto–Bordo kompaniją ir lydimas karo laivo atplaukė su kolonistais į Naująją Zelandiją. Atplaukus paaiškėjo, kad Pietų salą savo valda jau paskelbusi Jungtinė Karalystė. 1840 m. prancūzai įkūrė Port Lui Filipo (Port Louis-Philippe) gyvenvietę, bet 1849 m. ji parduota britų Naujosios Zelandijos valdžiai. XIX a. pab. Akaroa buvo likę gyventi vos keletas prancūzų.John Wilson, Louise Beaumont (June 2009). „Akaroa Historical Overview“. Christchurch City Council.

 Šaltiniai 

Kategorija:Naujosios Zelandijos miestai